CELEX: C2007/095/37
Language: sl
Date: 2007-04-28 00:00:00
Title: Zadeva C-84/07: Tožba, vložena 15. februarja 2007 — Komisija Evropskih skupnosti proti Helenski republiki

28.4.2007   
            
            
               SL
            
            
               Uradni list Evropske unije
            
            
               C 95/21
            
         Tožba, vložena 15. februarja 2007 — Komisija Evropskih skupnosti proti Helenski republiki
   (Zadeva C-84/07)
   (2007/C 95/37)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: G. Zavvos in H. Støvlbæk)
   
      Tožena stranka: Helenska republika
   Predlogi tožeče stranke:
   Tožeča stranka predlaga:
   
               —
            
            
               naj se ugotovi, da je Helenska republika s spodaj navedenimi konkretnimi dejanji ni izpolnila svojih obveznosti iz člena 3, člena 4 (1)(b) in člena 12 Direktive 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS (1);
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   Glede na navedbe Komisije Helenska republika noče preizkusiti in priznati diplom za optika, ki jih izdaja italijanska izobraževalna ustanova na podlagi franšizne pogodbe z grško izobraževalno ustanovo.
   Komisija trdi, da je glavni dejavnik, ki ga lahko grški organi ugotovijo, ta, ali diploma omogoča dostop do zadevnega poklica, pri čemer pa okoliščina, ali je bila ta diploma podeljena na podlagi franšizne pogodbe ali ne, za to, da jo grški organi priznajo, ni pomembna. Direktiva 92/51 glede tega ne dela nobene razlike. Nadalje se predložena zadeva ne nanaša niti na člena 149 in 150 Pogodbe ES niti na člen 16 grške ustave, saj so diplomo zakonito podelile italijanske in ne grške izobraževalne ustanove, s katerimi naj bi te sklenile franšizno pogodbo.
   Iz teh razlogov zavračanje grških organov, da bi zgoraj navedeno italijansko diplomo preizkusili in priznali, krši člena 3 in 12 Direktive 92/51. Kot izhaja iz konkretnih pritožb, naj bi grški organi pritožnike, ki so zahtevali priznanje diplome za optike, ki so jih pridobili v Italiji, zavezali k temu, da opravijo prilagoditveno obdobje. Ta praksa krši člen 4(1)(b) Direktive 92/51, v skladu s katerim naj bi bili grški organi zavezani, da tujim prosilcem priznajo pravico do izbire med opravljanjem prilagoditvenega obdobja in preizkusom usposobljenosti.
   
      (1)  UL L 209, 24.7.1992, str. 25.